## Pravilnik o izmjenama i dopunama Pravilnika o uređajima i opremi za pogon motornih vozila plinom

### NN 22/2010 (17.2.2010.), Pravilnik o izmjenama i dopunama Pravilnika o uređajima i opremi za pogon motornih vozila plinom

MINISTARSTVO MORA, PROMETA I INFRASTRUKTURE

542

Na temelju članka 236. stavka 4., i članka 281. stavka 2. Zakona o sigurnosti prometa na cestama (»Narodne novine« broj 67/08) ministar mora, prometa i infrastrukture uz suglasnost ministra nadležnog za unutarnje poslove i ministra nadležnog za gospodarstvo donosi

PRAVILNIK

O IZMJENAMA I DOPUNAMA PRAVILNIKA O UREĐAJIMA I OPREMI ZA POGON MOTORNIH VOZILA PLINOM

Članak 1.

U Pravilniku o uređajima i opremi za pogon motornih vozila plinom (»Narodne novine« br. 102/09), u članku 6. stavku 4. podstavak 6. i 7. brišu se.

Stavak 5. mijenja se i glasi:

»(5) Homologirani spremnik mora imati trajno upisane podatke sukladno odredbama Pravilnika ECE R 67 odnosno ECE R 110.«

Članak 2.

U članku 7. stavku 1. brišu se riječi: »sukladno posebnom propisu.«

Stavak 2. mijenja se i glasi:

»(2) Spremnik plina proizveden u Republici Hrvatskoj, koji se prvi put ugrađuje u motorno vozilo na pogon s plinom, mora biti odobren i označen sukladno odredbama Pravilnika ECE R 67 odnosno ECE R 110.«

Iza stavka 2. dodaje se stavak 3. koji glasi:

»(3) Spremnik plina koji je odobren i označen sukladno odredbama Pravilnika ECE R 67 odnosno ECE R 110, može se ugraditi u vozilo bez prethodnog ispitivanja.«

Članak 3.

U članku 8. stavku 1. točke 1. i 2. mijenjaju se i glase:

»1. da je odobren i označen sukladno odredbama Pravilnika ECE R 67 odnosno ECE R 110.

2. da ima potvrdnu dokumentaciju odobrenu od ovlaštene organizacije iz članka 277. stavka 1. Zakona o sigurnosti prometa na cestama (»Narodne novine« broj 67/08).«

Točka 3. briše se.

Stavak 2. mijenja se i glasi:

»(2) Za motorna vozila na pogon plinom koja su uvezena, mora se prije registracije izvršiti identifikacija i pregled potvrdne dokumentacije.«

Stavak 4. mijenja se i glasi:

»(4) Spremnik plina za UNP i metan smije biti u uporabi najdulje 10 godina računajući od datuma proizvodnje utisnutog na identifikacijskoj pločici.«

Iza stavka 4. dodaje se stavak 5. koji glasi:

»(5) Spremnik plina koji je odobren i označen sukladno odredbama Pravilnika ECE R 67 odnosno ECE R 110, može se ugraditi u vozilo bez prethodnog ispitivanja.«

Članak 4.

U članku 12. stavku 3. iza riječi: »oštećenja« briše se točka i dodaju riječi »u teretnom prostoru.«

Članak 5.

U članku 19. stavku 3. riječi: »stavka 2.« zamjenjuju se riječima: »stavka 4.«

Članak 6.

U članku 26. stavku 1. točka 6. mijenja se i glasi:

»6. ugovor s ovlaštenim zastupnikom za opremu i uređaje iz članka 3. točke 2. do 7. i 13. do 17. ovoga Pravilnika.«

U točki 7. brojka »2« zamjenjuje se brojkom »4«.

Članak 7.

U članku 29. stavak 3. mijenja se i glasi:

»(3) Uređaji i oprema za pogon motornih vozila plinom ugrađuju se na udaljenosti od 100 mm od ispušnog uređaja. Udaljenost može biti i manja ako se između uređaja i opreme za pogon motornih vozila plinom i ispušnog uređaja ugradi odgovarajuća toplinska zaštita.«

Stavak 5. mijenja se i glasi:

»(5) Uređaji i oprema za pogon motornih vozila plinom iz kojih postoji mogućnost propuštanja plina, ne smiju biti ugrađeni u neposrednoj blizini otvora/vodova za ventilaciju/klimatizaciju prostora za vozača i putnike, uključujući i prtljažnik.

Članak 8.

U članku 30. stavku 3. riječi »protueksplozijskom zaštitom« zamjenjuju se riječima »odgovarajućom zaštitom.«

Članak 9.

U članku 31. stavku 2. točka 6. briše se.

Dosadašnja točka 7. postaje točka 6.

Članak 10.

U članku 33. stavku 1. iza riječi »zrakom« briše se točka i dodaju se riječi: »sukladno stavku 4. i 7. ovoga članka.«

Stavak 6. mijenja se i glasi:

»(6) Otvori za prozračivanje iz stavka 5. ovoga članka moraju biti udaljeni od ispušnog uređaja najmanje 100 mm. U slučaju kada je ta udaljenost manja od 100 mm moraju se postaviti usmjerivači koji onemogućavaju neposredno usmjeravanje zraka za prozračivanje na ispušni uređaj, te se moraju nalaziti što dalje od izvora iskrenja na vozilu.«

Članak 11.

U članku 40. stavku 2. riječi: »i učvršćuje se na karoseriju ili na okvir vozila.« brišu se.

Članak 12.

U članku 43. stavku 4. iza riječi: »tlaka« umjesto zareza dodaje se riječ: »i«.

Članak 13.

U članku 55. stavak 5. mijenja se i glasi:

»(5) Radovi na spremniku plina nisu dopušteni.«

Članak 14.

U članku 57. stavak 2. briše se.

Članak 15.

U članku 58. iza riječi: »radionice« dodaju se riječi: »i serviseri«.

Članak 16.

Ovaj Pravilnik stupa na snagu danom objave u »Narodnim novinama«.

Klasa: 011-01/09-02/67

Urbroj: 530-07-10-01

Zagreb, 3. veljače 2010.

Ministar
Božidar Kalmeta, v. r.

Pravilnik, NN 22/2010-542